El nou repte de Joan Alsina per ajudar Càritas Cadaqués - Empordà\nEl nou repte de Joan Alsina per ajudar Càritas Cadaqués\nEl de Sant Mori suma més del doble de l'objectiu quan encara queden deu dies\nS.S. 24.09.2020 | 11:38\nAlsina al Far de Cala Nans. EMPORDÀ\nAlsina al Far de Cala Nans.\nJoan Alsina ha impulsat aquesta setmana una nova proposta solidària a través de l'esport per aportar el seu granet de sorra a Càritas Cadaqués. Després de l'èxit del primer repte en ple confinament, cinquanta quilòmetres al passadís de casa seva per al Geriàtric del poble, l'entitat es va posar en contacte amb l'altempordanès per poder organitzar una iniciativa semblant. «Vam decidir fer el repte una vegada acabat l'estiu i serà el pròxim dissabte 3 d'octubre, aquesta vegada a l'exterior», explica Alsina.\nL'objectiu inicial de la proposta era arribar a quatre-cents euros en donatius per a Càritas Cadaqués, una meta que s'ha més que superat arribant a doblar, de moment, la quantitat econòmica fins a més de vuit-cents euros.\nEl de Sant Mori ha decidit córrer dotze hores entre Cala Sa Conca i el Far de Cala Nans, una distància d'uns cinc quilòmetres aproximadament i un desnivell positiu de més de cent setanta metres. El dia del repte, Alsina s'ha marcat començar a les 6 del matí fins a les 6 de la tarda i, ininterrompudament, recórrer la distància durant les dotze hores que duri el desafiament.\n«Per col·laborar es pot entrar a través de les xarxes socials. El repte solidari és molt més important que l'esportiu o personal. L'objectiu eren quatre-cents euros i en sumem molts més quan encara queden dotze dies», afegeix Joan Alsina, que amb 45 anys busca seguir ajudant les entitats de Cadaqués gràcies a l'esport i la seva pròpia força de voluntat.\nXavi Camps, alcalde de Palau de Santa Eulàlia: «Tenim mainada per reobrir l'escola».\nNecrològiques i defuncions del 20 de maig del 2020 a l'Alt Empordà.\nDescobreixen a Sant Mori 150 plantes de marihuana de més de dos metres d'alçada.


Neix un nou vi ecològic al Vallès Occidental | Xarxa de productes de la terra\nNeix un nou vi ecològic al Vallès Occidental\nEl 5Quarteres, produït al Parc Natural de Sant Llorenç del Munt, es va presentar formalment el nou vi "5 Quarteres" fruit del treball de la Masia la Muntada i la Cooperativa l'Olivera. El vi "5 Quarteres" forma part d'un projecte de recuperació del cultiu de la vinya amb 5 varietats locals, que s'havien cultivat a l'àrea del Parc Natural de Sant Llorenç (Picapoll, Sumoll, Ulldellebre, Samsó i Garnatxa). Aquesta iniciativa compta amb el suport del Consorci de Turisme del Vallès Occidental, membre de la Xarxa Productes de la Terra.\n"5 Quarteres" és un projecte familiar de viure de la terra i recuperar el treball vitícola a una zona on l'agricultura pràcticament ha desaparegut. Es treballen els ceps amb cultiu ecològic i ho fem amb ànima social. Tant en el cultiu com en l'elaboració del vi, el 5 quarteres es treballa en xarxa amb L'Olivera, cooperativa d'inclusió social amb més de 40 anys al món del vi.\nLes vinyes estan situades al bell mig del Parc Natural de Sant Llorenç del Munt i l'Obac, sota les parets de conglomerat del Montcau, a una Vall d'Horta farcida de murs de pedra seca i antigues barraques de vinya pels marges que demostren el seu passat vitícola. Al final de la Vall, amb el degoteig constant de la font del Llor, hi ha el Marquet de les Roques, antiga masia-castell de la família Oliver, lloc d'estiueig de la infància del poeta Joan Oliver - Pere Quart. És la poesia de Pere Quart, arrelada i estimant la terra, la que inspira el nom del vi, 5 quarteres.\nAra com ara es poden trobar dues varietats del vi: blanc i negre. Del primer se n'han produit 3.000 ampolles i del segon prop de 1.000.


Presenten una querella contra un agent de Mossos per agredir un activista en defensa de l’habitatge - directa.cat\nPresenten una querella contra un agent de Mossos per agredir un activista en defensa de l’habitatge\nEl Sindicat d'Habitatge Raval presenta una querella contra l'agent de la unitat antiavalots BRIMO que va colpejar i detenir un activista durant el desallotjament de la seu del Sindicat d'Habitatge Eixample Dret al carrer Ausiàs Marc de Barcelona el passat 16 de desembre\nDesallotjament de la seu del Sindicat d'Habitatge Eixample dret el passat 16 de desembre / Arxiu\nEls fets van succeir el passat dilluns 16 de desembre, un dia després que el Sindicat d’Habitatge Eixample Dret (SHED) anunciés l’okupació d’un local al carrer d’Ausiàs Marc de Barcelona. El local pretenia ser la nova seu del sindicat, un espai d’assessorament al veïnat de la Sagrada Família, Fort Pienc i Dreta de l’Eixample en risc de desnonament o que pateix problemes i violències immobiliàries.\nEs tractava de la re-okupació d’una antiga oficina bancària de Bankia en desús que ja havia estat ocupada durant quatre anys per acollir El Rec, l’Ateneu Popular del Fort Pienc. En aquell moment, el local era propietat de l’entitat bancària, però actualment, segons els ocupants, havia passat a mans de la cadena de forns low cost Vivari.\nEn l’intent de desallotjament efectuat aquell matí per part de la Brigada Mòbil dels Mossos d’Esquadra (Brimo) sense ordre judicial, es van produir algunes càrregues contra els manifestants del sindicat de l’Eixample i del Raval. Tanmateix, va quedar enregistrat en el vídeo que publica la Directa, com un agent redueix amb una puntada de peu un manifestant que crida “Força Sindicat” per, posteriorment, detenir-lo. La detenció va causar una cervicàlgia a l’agredit.\nAmb el suport del Sindicat d’Habitatge Raval, l’activista -que vol mantenir l’anonimat-, ha interposat a una querella per delicte contra la integritat moral, detenció il·legal i lesions contra l’agent de la unitat antiavalots de Mossos que el va llençar a terra i detenir. L’advocat del manifestant, Eduardo Cáliz d’Arrels Advocats, apunta que “l’agent va denunciar el seu client per un delicte d’atemptat i va dir que el va agredir prèviament amb un cop al casc. El vídeo prova el contrari i demostra la gratuïtat, la impunitat i la duresa amb què sovint actuen agents de la BRIMO contra els grups que aturen desnonaments”.\nPer la seva banda, el noi agredit apunta que tenen “altres indicis d’aquesta prepotència amb detencions indiscriminades en altres actuacions. Aquestes accions no són esporàdiques, sinó que són assídues. Hem tingut la sort que ha estat gravada. No és la repressió contra mi personalment, sinó contra tot un moviment”.\ndesnonament Mossos querella Sindicat d'Habitatge Eixample Dret Sindicat d'habitatge Raval\n« La Sagrada Família vol expulsar del temple l’Agrupament Escolta Antoni Gaudí\nUn home de 92 anys, amenaçat de desnonament per pagar amb retard el lloguer »


Gurumaji: Cada granet de sorra, cada pedra, pot fer una gran montanya, amb el temps, amb amor i dedicació\nCada granet de sorra, cada pedra, pot fer una gran montanya, amb el temps, amb amor i dedicació\nDivendres 21/12 no es va acabar el món, sino que va ser un gran dia, el començament, estic segura, de molts altres, vaig ser convidada, juntament amb l'Ani, a donar una xerrada sobre què és una Doula a l'Hospital General de Catalunya davant del personal ginecològic, va ser una experiència fantàstica.\nVam explicar quina és la figura de la doula, la seva feina i les necessitats de les mares durant el postpart, com moltes vegades ens sentim soles, jutjades, fatigades.\nVan participar, van preguntar i es va crear un debat on la gran majoria era conscient de la falta d'aquesta figura i del paper que feia, la meravella de la presència d'una doula, sense opinar, sense jutjar, sense fer, només caminant acompanyant a la dona, la família, acabada de néixer.\nÉs molt important que donem veu a la nostra professió, però també que fem visible les necessitats emocionals, i pràctiques de vegades, que tenim les dones quan acabem de donar a llum, de les emocions, dels sentiments. Que apropem al personal sanitari a cada dona, a cada família, i que entre tots fem que cada peça del puzle pugui encaixar per acabar fent del naixement i del postpart no una illa, sinó un lloc on estar bé i acompanyada, atesa i compresa.\nGràcies Laura, per haver-nos convidat, gràcies Ani per haver vingut i gràcies Nora, per que gràcies a tu estic fent aquest meravellós camí, aquest aprenentatge vital, aquest gran viatge!!


Sergi Pérez Serrano, nou gerent de l'IVAM - À Punt\nEl seu nomenament dona per finalitzat el procés de selecció obert al març, en un any en què l'entitat celebra el seu 30 aniversari.\n31 de juliol 2019 - 18:04\nSergi Pérez Serrano ha sigut nomenat com a nou gerent de l'Institut Valencià d'Art Modern, l'IVAM, de València. Així publica aquest dimecres el Diari Oficial de la Generalitat Valenciana, en una resolució signada pel director de la galeria, José Miguel García Cortés. Amb això, es dona per finalitzat el procés de selecció obert al març.\nLa convocatòria del procés de selecció determinava que el nou gerent es vincularia a l'entitat cultural per un contracte d'alta direcció, amb un règim de dedicació exclusiva i unes retribucions equivalents a les previstes en les corresponents lleis de pressupostos de la Generalitat per a cada exercici. La selecció s'ha dut a terme atenent els principis i criteris enumerats en la normativa de regulació, limitació i transparència del règim del personal directiu del sector públic instrumental del govern valencià.\nFormat en la Universitat d'Oxford, Sergi Pérez Serrano ha sigut gerent del COR, el Consorci per a la Gestió de Residus, ha treballat per al Banc Mundial a la regió de Llatinoamèrica i del Carib, i s'ha especialitzat en governabilitat, anticorrupció i desenvolupament social.\nAny especial per a l'IVAM\nAquest moviment es produeix en un any en què l'entitat celebra el 30 aniversari de la seua obertura. Es tracta d'un dels primers museus d’art contemporani d’Espanya i un projecte que després serviria de referència per a altres museus d’art modern que es van crear.


Joe Biden promet curar les ferides que deixa Trump\nL’actual president continua sense reconèixer la victòria del demòcrata i insisteix en el frau electoral\n5 min. Washington 08/11/2020 08:07 Traduccions: Cat Cas\n987x555 “Donem-nos una oportunitat”\n“Donem-nos una oportunitat” / JONATHAN ERNST / REUTERS\nEs va proposar com el candidat que aconseguiria “curar l’ànima” dels Estats Units i s’ha presentat davant dels nord-americans com el president electe que s’imposa una obligació: “Deixar de tractar els nostres oponents com els nostres enemics”. Joe Biden va oferir ahir a la matinada el seu discurs de la victòria a Wilmington, la seva ciutat, davant centenars de simpatitzants que, després de quatre dies d’espera, van poder celebrar un resultat electoral que ja s’intuïa. Biden va oferir paraules de conciliació a un país partit i al Congrés, que reflecteix i alimenta aquesta divisió. “Si podem decidir no cooperar, també podem decidir cooperar –va apuntar–. I crec que això és part del mandat del poble americà, que vol que cooperem”.\nEn un discurs de poc més de quinze minuts, Joe Biden va arrencar defensant que el resultat electoral li concedeix “una victòria clara, una victòria convincent”. Un missatge dirigit, sense esmentar-lo, al president Donald Trump, que hores abans de la intervenció del demòcrata havia tornat a declarar-se guanyador després d’assegurar haver rebut “71 milions de vots legals”. Trump, que va rebre la notícia del triomf blau mentre jugava a golf, continuava ahir sense reconèixer la seva derrota i posant en dubte, per tant, la legalitat del resultat del seu oponent, que el supera per més de quatre milions de paperetes. Un silenci, el de Trump, que s’allarga i que ahir era encara més ensordidor després que l’expresident republicà George W. Bush sí que va felicitar Biden. Sigui com sigui, el futur president va voler dirigir-se en el seu discurs també als seguidors de Trump, l’única ocasió en què el futur president va esmentar el nom del seu rival. “Entenc la vostra decepció. Però ara donem-nos una oportunitat”.\nReconeixement al votant negre\nConscient que la seva sort com a candidat va canviar gràcies al vot afroamericà a les primàries de Carolina del Sud, Joe Biden els va agrair de nou que “s’aixequessin” per ell. Ho va subratllar amb contundència, colpejant el faristol, mentre destacava: “Sempre m’han ajudat i sempre els donaré suport”. I, sobretot, va voler subratllar la quantitat i diversitat dels votants que li han permès derrotar Trump, els quals ha definit com “la coalició més diversa de la història”. Hi entren tant demòcrates com també republicans, alguns dels quals li han fet costat per mostrar el reu rebuig a Trump.\nDurant el discurs, el demòcrata va enumerar també les que seran, segons ell, les grans “batalles” que haurà d’afrontar a la Casa Blanca: el control de la pandèmia, la creació de condicions de prosperitat, l’accés a la salut i la lluita per la justícia racial i contra el racisme sistèmic, així com la preservació del medi ambient. També entre els reptes, “restaurar la decència” o “defensar la democràcia”, terrenys en què la presidència de Trump no ha resultat exemplar.\nHarris: “No seré l’última”\nAbans del president electe va intervenir la futura vicepresidenta, Kamala Harris, que va iniciar el seu discurs –enèrgic– fent referència a les paraules de John Lewis, mort recentment. El congressista, una icona de la lluita pels drets civils, havia dit que “la democràcia no és un estat, és un acte”. Joe Biden promet curar les ferides que deixa Trump L’actual president continua sense reconèixer la victòria del demòcrata i insisteix en el frau electoral Una reflexió amb la qual Harris subratllava que, en aquestes eleccions, no només estava en joc una presidència. La primera dona a accedir a la segona posició de poder als Estats Units, que, a més, és negra i asiaticoamericana, va agrair als votants que s’hagin decantat per l’“esperança, la unitat, la decència, la ciència i, sí, la veritat”.\nHarris, que va aparèixer amb un vestit blanc, el color de les sufragistes, va voler recordar el paper de la dona en la democràcia nord-americana, ara que es compleixen cent anys des que van aconseguir el dret a vot. I va agrair a Biden la seva “audàcia per trencar una de les barreres més importants” que hi ha al país al triar-la com a vicepresidenta. “Encara que pot ser que sigui la primera dona en aquest càrrec, no seré l’última”. En un missatge als més joves, Harris els va convidar a “somiar amb ambició”. Com a segona de Biden, s’ha compromès a ser “lleial, honesta i preparada”, tal com, va dir, “el Joe ho va ser per al president Obama”. Després de l’eufòria viscuda dissabte, rematada amb el discurs a Wilmington –seguit per milions de persones de tot el món–, Biden va acudir ahir al matí a missa amb la futura primera dama, Jill Biden, i la seva família. Després, i com va fer també el dia de les eleccions, va anar al cementiri a visitar la tomba del seu fill Beau, mort el 2015 per un tumor cerebral. Mentrestant, i a l’altra banda del tauler de joc, Trump utilitzava Twitter per posar en dubte –per enèsima vegada– els resultats dels comicis que han donat la victòria a Biden. “Són unes eleccions robades” o “¿Des de quan els mitjans de comunicació decideixen qui serà el nostre pròxim president?” són alguns dels missatges que l’encara mandatari va piular ahir.\n"Ja era hora": l'actualitat en 7 tuits


Irineu Esteve és 41è a la prova de persecució de la Copa del Món\nEsports » Neu 02 de desembre, 2018\nIrineu Esteve no ha pogut repetir la gran actuació de dissabte a la Copa del Món. En la prova de persecució de 15 quilòmetres estil clàssic ha acabat en el lloc 41è. També en Copa del Món, però en aquest cas d'esquí alpí, Joan Verdú va ser 58è al supergegant de Beaver Creek.\nIrineu Esteve ha disputat aquest migdia la prova de persecució. Una prova de 15 quilòmetres on l'andorrà ja ha sortit amb un minut i 48 segons perduts respecte al millor temps en la suma de l'esprint de divendres i els 15 quilòmetres lliures de dissabte.\nEn els 15 quilòmetres clàssics ha anat de més a menys. En tots els parcials ha estat en el top 40 menys a l'arribada, on ha entrat en el lloc 41è, a dos minuts i 13 segons del millor temps i 54 segons del top 30. Esteve es quedarà a Noruega on el proper cap de setmana disputarà un altra Copa del Món en la distància de 30 quilòmetres.\nPel que fa a Carola Vila, la jove esquiadora andorrana ha estat quarta als set quilòmetres i mig en estil clàssic. Ha estat a Santa Caterina, Itàlia, en una prova FIS de categoria júnior.\nEn esquí alpí, Joan Verdú va acabar dissabte en el lloc 58è en el supergegant de Beaver Creek. Aquesta va ser la primera Copa del Món de la temporada per a l'esquiador andorrà. Una errada en una zona plana el va fer perdre molta velocitat dilapidant tota opció d'acostar-se als 30. Ho tornarà a intentar en el gegant, la seva especialitat.


Evolució econòmica i social d’Espanya (1900-1930) - Història Oberta\nEvolució econòmica i social d’Espanya (1900-1930)\nElliot Fernandez Hernandez | 13/11/2019 | Darrera actualització: 16/11/2019\nConsideracions generals del període 1900-1930\nDurant el primer terç del segle XX es produeixen canvis molt significatius. Fets d’una gran rellevància per al futur. Inici de la “decadència” de la Gran Bretanya com a gran potència econòmica mundial que deixarà de ser la potència hegemònica. Aquest fet tenia com a conseqüència l’emergència de noves potències econòmiques: els Estats Units, França i Alemanya. A principis del segle XX hi havia molts sectors productius on Gran Bretanya ja no era líder.\nDurant el període 1900-1930 es consoliden fortes tendències proteccionistes en l’economia. Ve de finals del XIX. A llarg termini va ser un seriós problema per a l’economia mundial.\nSegona revolució industrial. Grans canvis en la indústria. La indústria guanya en escala. Requeria grans concentracions de capital i mà d’obra. Grans avenços tecnològics. Noves formes d’organització industrial: taylorisme i fordisme, que afavorien increments de producció… Aparició de nous sectors industrials com el químic, l’elèctric, etc., que reemplaçaven la vella indústria tèxtil i siderúrgica.\nIntervencionisme econòmic dels estats: canvi radical respecte al liberalisme total del segle XIX. Els estats intervenien cada vegada més en l’economia. A partir de la Gran Guerra els estats van tenir una actitud nova davant de l’economia. L’Estat jugava un paper organitzador de l’economia, com mai abans havia tingut. Ja no era merament un àrbitre sinó que intervenia com un subjecte més. Economia de guerra. El pes de l’estat a partir dels anys 1920 va ser cada vegada més gran. Aquest procés d’intervenció en l’economia va coincidir amb l’auge de l’imperialisme europeu. Moment de creació d’una economia globalitzada.\nA Espanya, en canvi, l’economia seguia sent bàsicament agrícola, basada en una agricultura endarrerida i molt poc moderna. No vol dir que alguns fenòmens no tinguessin lloc a Espanya.\nEvolució demogràfica i social a Espanya: principals indicadors\nLa població espanyola va experimentar un creixement notable durant el primer terç del segle XX. Dels 18,6 milions d’habitants a inicis del 1900 es va passar a 23,7 milions el 1930. Això suposa un creixement del 30% en només 30 anys. Aquest salt demogràfic va tenir molt a veure amb l’estabilització de les taxes de natalitat i el canvi de règim demogràfic a Espanya, diferent del que hi havia al segle XIX, que era encara de transició entre el vell règim i el nou.\nGràfic d’evolució de la població a Espanya durant l’Edat Contemporània. Les xifres del segle XVIII estan basades en el cens de Campoflorido, el cadastre d’Ensenada i el Cens de Floridablanca. Les dades a partir de 1857 provenen de l’Instituto Nacionnal de Estadística. Font: Wikipedia.org\nEn els primers 30 anys del segle XX la taxa de mortalitat va experimentar un descens important. El 1900 era del 28,9% i el 1930 del 16,30%. La tendència a la baixa s’havia iniciat durant la dècada de 1890, això no obstant, es van continuar produint alguns episodis excepcionals de mortalitat com l‘epidèmia de còlera de 1885 o la grip espanyola de 1918.\nEl descens de la mortalitat es va deure a l’avanç de la medicina, que incloïa l’arribada de vacunes, una millora general en la dieta de la població i la possibilitat d’atenció més ràpida de les crisis de subsistència.\nCom també la taxa la mortalitat, la taxa de natalitat va baixar però de forma menys acusada. El 1900 era del 33,3‰ mentre que el 1930 era del 28‰.\nEl 1900 era del 5‰ i el 1930 del 12‰. Per què es va produir aquest creixement? Espanya mantenia unes estructures socials i econòmiques tradicionals. El descens de la natalitat tenia a veure amb el progrés econòmic, amb el procés d’urbanització i en la millora de l’alfabetització.\nPel que fa a l’esperança de vida, el 1900 era per als homes de 34 anys i les dones de 36 anys. En 1930 ja se situava en els 48 anys per als homes i els 52 per a les dones.\nEn relació amb altres països europeus, la taxa de natalitat i mortalitat eren més altes a Espanya.\nEvolució de la taxa de natalitat i mortalitat a Espanya entre finals del segle XIX i inicis del segle XXI\nDistribució de la població urbana\nEntre 1900 i 1930 la població urbana va créixer de forma important però no manera espectacular. No va ser fins a la segona meitat del segle XX que aquest procés es va accelerar.\nDistribució urbana: les ciutats que més van créixer van ser Madrid i Barcelona (la ciutat més gran d’Espanya). Les dues ciutats tenien 1 milió d’habitants. Saragossa, València, Bilbao i Sevilla també van tenir un creixement important. L’arc mediterrani va ser la zona de major creixement. I començaven a adquirir importància les xarxes urbanes: àrees metropolitanes.\nFenomen migratori intern\nEl fenomen migratori més important del segle XX va tenir lloc a partir de 1950. Malgrat tot, en el primer terç del segle XX es donaren moviments migratoris importants que tenien com a destinació Catalunya, Madrid i País Basc.\nMapa de la variació de població a Espanya entre els anys 1887-1920. En blau mostra els creixements negatius. Font: Wikipedia.org\nPrincipals destinacions migratòries dels moviments interns:\nAndalusia: va mantenir el percentatge de població constant durant tot el segle XX.\nZona mediterrània i Sud-Atlàntica: va passar del 44,9% el 1900 al 46,1% del total de la població espanyola el 1930.\nLitoral nord: procés continu de pèrdua de població.\nZona centre: pèrdua de població més acusada, excepte Madrid.\nEntre 1900 i 1930 no va haver-hi canvis en la tendència general de població però sí que s’intueixen canvis en els blocs interns: redistribució interna. Forta emigració externa cap a Amèrica i pel que fa a l’emigració interna destaquen les destinacions de Catalunya (amb persones provinents d’Aragó i Múrcia) i Euskadi, que es converteix en un nucli d’atracció de població a l’arc cantàbric.\nEn termes d’alfabetització el cas espanyol mostra un gran endarreriment respecte a Europa. El 1900 la taxa d’alfabetització arribava al 50% de la població i 30 anys després només al 68%. Espanya tenia un problema molt seriós que provocava problemes en el desenvolupament del país. Amb una formació així difícilment es podria dur a terme un procés d’industrialització i professionalització fort.\nEl discurs polític regeneracionista posava en l’educació una atenció especial. Segons aquest discurs l’alfabetització ajudaria al creixement econòmic del país. Fins a 1900 els mestres no depenien del govern central sinó dels ajuntaments. Estaven molt mal pagats. Això comença a canviar a partir del 1900 amb la creació del ministeri de la Instrucció Pública. Els mestres passaren a deprendre d’aquest ministeri. Durant la dictadura de Primo de Rivera es produí un ascens de l’alfabetització.\nSituació econòmica a Espanya durant el primer terç segle XX\nEl Producte Interior Brut es va transformar en la seva estructura interna. El pes de la producció agrícola en aquests 30 anys va tendir a baixar i va créixer el pes del sector industrial. El 1930 el pes de la indústria al PIB representava el 29,5% enfront del 23,5% del sector agrícola.\nDistribució sectorial de la població activa i dels sectors productius\nCaiguda molt important de la població activa en el sector primari. D’un 66,3% del total de la població activa en el sector agrícola el 1900, es va passar el 1930 a només el 45,5%. El sector secundari, on predomina la indústria, va passar de l’11,9% al 21,3%. La Guerra Civil va suposar que es perdés tota la dècada de 1940. A partir dels anys 1970 Espanya passà a ser una economia industrialitzada.\nLa indústria creix i es diversifica. Deixava d’estar lligada exclusivament a la producció de béns de consum. La indústria de consum el 1900 era del 49%. El 1930 se situava en el 46%. El sector de la indústria pesant no va pujar gaire, però sí el mecànic, de l’11% al 18%. Aquest era un sector bàsic per a una indústria que s’estava desenvolupant, perquè necessitava consumir maquinària. En el sector de l’energia va créixer la producció d’electricitat i baixà la producció minera.\nL’índex Holfmann mesura la proporció que es dóna entre la indústria pesant i la mecànica amb relació al consum. Del 0,44% es va passar al 0,66%. Com més a prop de l’1 ens indica que s’està avançant en una indústria moderna.\nAparició de fonts d’energies més barates: l’electricitat i el petroli. El problema estructural del segle XIX era la manca de carbó (de molt mala qualitat) que va suposar un impediment molt important per al desenvolupament industrial. L’electricitat solucionà aquest problema, gràcies a l’energia hidroelèctrica. L’electricitat suposava un cost inicial, però un cop feta la inversió, el cost de transport és molt baix. Augmentava les possibilitats de localització industrial.\nImportància dels capitals que van tornar de Cuba. Part important d’aquests capitals es van reinvertir en el sector productiu.\nAvanç en l’alfabetització. Mà d’obra cada vegada més qualificada.\nImportant inversió en infraestructures. Tenint en compte que l’economia espanyola no podia competir amb el mercat europeu, calia una xarxa bàsica d’infraestructures per arribar al mercat nacional.\nSi s’observen els índexs de producció per càpita amb relació a Europa, la distància seguia sent molt important. No s’anirà per darrere però tampoc es produirà una retallada significativa. En aquests 30 anys es posaren les bases per al salt econòmic de la dècada de 1950.\nLes diferències entre els diferents territoris de l’estat es van mantenir durant el període. A Catalunya el nivell de producció per càpita era el doble de la mitjana espanyola. Es van accentuar les diferències.\nNo va canviar la distribució de la renda per sectors socials. En aquest període tampoc no hi va haver una retallada entre les diferents classes socials.\nDurant les primeres dècades del segle XX s’ha de destacar l’aparició d’un molt potent sector siderúrgic basc. Gran volum de producció i capacitat d’influència en la política espanyola. La burgesia basca estava lligada a un potent sector bancari.\nA Biscaia les mines de ferro (sense fòsfor) ja eren molt important al segle XIX, ja que s’utilitzava per convertir el ferro en acer mitjançant el procés de Bessemer, que exigia ferro sense fòsfor. El ferro del País Basc s’exportava a Regne Unit i en el viatge de tornat es carregava el carbó anglès.\nAl segle XX es desenvoluparen noves tècniques que permetien fabricar acer a partir del ferro amb fòsfor. Aleshores el trànsit amb el Regne Unit es va paralitzar.\nVa ser en aquest moment que la burgesia basca decidí invertir en una indústria pròpia del ferro i portar el carbó d’Astúries. Gran salt de la indústria basca. El 1902 es crearen els “Alts Forns de Biscaia”.\nAparició de noves indústries mecàniques a Guipúscoa. Utilitzava la producció de base de Biscaia.\nIndústria química a Catalunya.\nIndustrialització de Catalunya, Madrid i País Basc. Apareixen nous nuclis: Saragossa, Valladolid, Alacant, Màlaga, Sevilla.\nEl consum d’energia elèctrica es va multiplicar.\n1888-1913: multiplica x 5.\n1913-1929: multiplica x 5.\nEl consum d’energia elèctrica de la indústria era una ¼ del que es consumia a França o Alemanya.\nL’agricultura espanyola va contribuir a l’endarreriment general del país. L’economia agrícola del país es va modernitzar molt poc durant el període. A la zona mediterrània sí que es va modernitzar amb una forta agricultura d’horta i fruiters orientada a l’exportació. El sector agrícola bàsic continuava sent el cereal, en una etapa de retard espectacular.\nEl sector del cereal va millorar molt poc. Producció del cereal:\n1900: 30 milions de quintars.\n1930: 40 milions de quintars.\nCaracterístiques de l’agricultura espanyola:\nCreixement ridícul. Creixia molt poc el rendiment de productivitat i no va ser per falta de beneficis, perquè van comptar amb la col·laboració de l’Estat: mercat tancat, per polítiques prohibicionistes.\nEfectes perversos: el preu del blat era artificialment alt. Si aquests beneficis s’haguessin reinvertit en la producció, les mesures proteccionistes s’hagueren entès.\nPreu del blat el 1930 era massa baix. Per exemple equivalia al 50% del preu dels Estats Units i un 20% que a Itàlia. Aquest va ser un dels factors que va impedir el desenvolupament econòmic del país.\nEl preu dels productes va impulsar salaris més alts però no van millorar el nivell de renda. Els treballadors havien de dedicar tanta part dels seus ingressos a la compra de productes de primera necessitat que els quedava molt poc per dedicar a un altre tipus de productes.\nPolítica econòmica que responia a afavorir els tres sectors oligàrquics representats en el Pacte de la Restauració:\nGrans terratinents del cereal.\nBurgesia catalana industrial.\nBurgesia basca industrial.\nAquests tres sectors havien pactat el funcionament del sistema i una orientació determinada de la política econòmica que va consistir a garantir a aquests tres sectors un mercat espanyol tancat amb protecció exterior, gràcies a aranzels elevadíssims.\nMercat captiu: siderúrgia, tèxtil i blat. Tres grans lleis garantien aquest mercat tancat: els aranzels de 1891 de “Cánovas”, els de 1906 i l’aranzel Cambó de 1922.\nEl 1925 la Societat de Nacions va fer un estudi on Espanya apareixia amb el grau de proteccionisme major, un 40% de mitjana. Els grans països europeus tenien aranzels del 10-15%.\nL’Estat va fer altres coses:\nEl 1907 “Llei de protecció de la indústria nacional” que obligava a l’estat a consumir productes espanyols.\nObres públiques. Les grans inversions es feien encarregant les obres a empreses espanyoles. Desenvolupament de la indústria naval.\nLa intervenció de l’estat va tenir efectes positius i negatius:\nVa permetre l’aparició de sectors que d’altra manera no haguessin aparegut.\nHi hagué sectors que es van poder modernitzar perquè estaven fora de perill de la competència.\nEs va invertir molt en carreteres i ferrocarril, de xarxa privada.\nConstrucció de pantans.\nVa perpetuar sectors econòmics que no van aprofitar aquest proteccionisme per a modernitzar-se.\nVa mantenir productes industrials a un preu artificial.\nL’estat espanyol va ser incapaç de fer una autèntica reforma fiscal. Els blocs oligàrquics no ho van permetre. Capacitat d’intervenció de l’estat molt baixa.\nTots els articles del curs: Història Espanya (segle XX)\nLa crisi de 1898. Espanya excepció europea?Evolució econòmica i social d'Espanya (1900-1930)L'Edat de Plata en la cultura espanyola: la Generació del 98, del 14 i del 27El sistema polític durant el regnat d'Alfons XIII (1902-1931)


Tot i que sembli increïble, sóc independentista i no crec en l’ANC - Indymedia Barcelona\nÀlex Maymó López, militant d'Endavant-OSAN i regidor de la CUP a Molins de Rei\nRe: Tot i que sembli increïble, sóc independentista i no crec en l’ANC\nper ...\t 22 ago 2012\nDe veritat, lo que digui un regidor, es que me la bufa. Fora polítics d´indimedia. Quantes vegader us han de esborrar la propaganda???? no sentiu que no us volen??? pesats.\nper .......\t 22 ago 2012\nde veritat que sou molt molt pesats gent... deixeu dintoxicar amb propaganda... la gent que llegeix aquí si no és indepe no lhi convertireu per moltes noticies amb estelades que penjeu... només tocareu més els ovaris del que ja ho esteu fent, i això acabarà amb cabrejos, i amb raó.\nper x\t 22 ago 2012\nA mi tampoc em convençeran per moltes a circulades que fes penjin o per molts "visca l'anarquia" que es penjin i no per això penso que hagin de deixar de penjar-ho ni critico ni demano que deixin d'escriure a indymedia. O és que hi han sunbols polítics qu s'accepten i d'altres no? Qui ho diu això? Es que indymedia és un espai anarquista? Molts autoritaris disfressats veig jo per aquí...\nI, d'altra banda, aquest article no fa propaganda de res, simplement busca fer una aportació a un debat, però suposo que no us haureu dignat ni a veure de que va..en fi...\nNo, la veritat es que no m´he "dignat" a llegir-lo, per que , com ja he dit, lo que digui un politicucho, m´importa una puta merda. Només demano que es deixi de fer propaganda de partits polítics, o partidets en aquesta pàgina. Teniu moltes mes per fer-ho: pàgines oficials de grupets, llibertat.cat, l´avui, racocatalà... etc, etc. Si us esborren continuament noticies, serà per alguna cosa, no?\nQuina propaganda fa aquest article? Què dius de que la majoria d'articles de l'EI els esborren, això és el que t'agradaria a tu, autoritari de merda. Què dius de l'avui i de grups de música, tu no t'enteres de res,no? Me la bufa el que t'importi, company, indymedia no et pertany, em sap greu...\nAu, bon vent i barca nova!\n"grups de música" ...grups polítics, ximple!\nDoncs grups polítics, és igual, el teu comentari segueix sent igual de penòs. Això és l'únic què saps contestar a tot el que t'he dit? Justet, justet, eh...\nEs que la veritat es que no val la pena contestar-te, No ens posarem d´acord, es perdre el temps. Apa, a continuar fent d´indimedia una merda de portal propagandistic de l´escup!\nper anal-ista\t 23 ago 2012\nproposa fer d'indymedia el nour portal de la catalunya màgica:\nÉs pur, no polític, i segur que dóna espai a frics "llibertaris" que un article on NO diu res de votar a cap partit, sino al contrari, d'enviar a la merda la política de partidets d'alguns de l'EI de jugar amb xusma.\nper Curro\t 23 ago 2012\nanal-ista... de tant anl-itzar, t'has tornat tonto del cul.\nEI=pesats, propagandistes i trolls\nper .\t 23 ago 2012\nUi, quan madero suelto i troll que hi ha aquest estiu per indymedia...\nper anarquista\t 23 ago 2012\nA mi no m'ha semblat cap panflet polític, l'article parla d'un conflicte entre l'EI i l'ANC. Heu llegit l'article els que el critiqueu? Els comentaris de l'indymedia s'estàn omplin d'odi i mala llet d'allò més gratuita.\nEl que es fa pesat es que les manifestacions, especialment les de l´11-s no derivin cap a una presa de poder popular a la Generalitat o al Parlament de la Ciutadella per a declarar la independència.\nAny rera any el mateix. Tot per a res.\nPerò pot ser un bon simptoma el que l'ANC es manifesti a un lloc diferent.\nLa situació ideal seria que hi hagués una voluntat clara individual o col·lectiva de dirigir dues manifestacions simultànies. Una cap a la presa de poder a la plaça Sant Jaume i l'altre a la Ciutadella.\nRespecte de l'AMI, la decissió final está en CiU. Si CiU decidissin declarar la independència des dels seus municips no hi hauria cap problema.\nI respecte a las votacions per a la independència, la Catalunya Nord, per sobre de Barcelona, declararia la independència, però la Catalunya Sur no. És a dir, si es fessin les consultes per a la independència a tots els municipis es donaria el cas de que el Nord de Catalunya podria ser un nou estat europeu separat de Barcelona i de la Catalunya Sud.\n"x",ui,ets molt gracios eh, no puc parar de riure...quants anys tens?\nper per x\t 23 ago 2012\n"La situació ideal seria que hi hagués una voluntat clara individual o col·lectiva de dirigir dues manifestacions simultànies. Una cap a la presa de poder a la plaça Sant Jaume i l'altre a la Ciutadella."\nTorna a la uni, al col.legi de primària, o d´on hagis sortit. Va, siusplau.\nNomés són possibilitats reals d'assolir la independència.\nEI per molt que han fet veure que s'esforcen no han aconseguit ni un pam de terra catalana independent.\nSi en definitiva la possibilitat de que Catalunya sigui independent depèn de forces (persones o grups que desconeixem) el que s'ha de fer és convèncer a dites forces de que o dirigeixin la independència a Catalunya o, almenys, no s'hi oposin.\nÉs a dir, si en definitiva és tracta de que massons o jueus capitalistes, o serveis d'intel·ligència com la cia produeixin o no s'oposin a la independència, només se'les ha de convèncer.\nPer exemple, la cia va dirigir el procés d'independència d'irlanda arran del mandat de Kennedy que era catòlic irlandès. Evidentment ho van aconseguir. Si la independència de Catalunya depèn de que els "amos" del món ho vulguin, tant se val el que s'intenti. L'únic que s'ha de fer és convèncer als putos amos.\nAmb els meus comentaris anteriors el que feia era donar vies materials, organitzatives, per a que el putos amos organitzin la independència de Catalunya ràpidament.\nLa separació de manifestacions es divideix en OSAN i ANC. les dues sigles tenen les lletres AN que fan referència a la NSA, agència nacional de seguretat americana. De fet el mateix OSAN acaba en SAN (NSA).\nPer els que dirigeixen els Estats Units en l'ombra,la independència o no de Catalunya és importantíssima per al control de la zona euromediterrània.\nNo és casualitat que l'atemptat 11-S l' organitzés precisament l'FBI la diada,l' 11 de setembre.\nMentre no es treballi a aquest nivell, és a dir, facilitant i justificant la independència a aquells que realment tenen el control, la independència serà una quimera i tot esforç serà en và.\nDe fet com més passi el temps, Catalunya serà menys catalana, amb més immigrants ispanoamericans, espanyols i musulmans. Democràticament, musulmans es poden fer amb el poder a municipis catalans si és que no ho han fet ja a alguns municipis.\nÉs molt fàcil criticar. Pensar, trobar solucions relistes és difícil per a persones que només están dispostes a criticar als que pensen, als que busquen idees noves, idees viables.\nQuí i en nom de quin grup diriran les manifestacions? Com se'ls por convèncer d'una acció de presa de la Generalitat o del Parlament de Catalunya?\nPenseu que suposats intents de presa del Parlament espanyol és realitzen per suposats neonazis. És una realitat. Les manifestacions de l'11-S són més poderoses en número que les dels nazis de Madrit, i l'objectiu (La Generalitat o el Parlament de Catalunya) és molt menys fort que el Parlamente de Madrit.\nÉs a dir, materialment, socialment, hi han recursos de sobres per a declarar la independència de Catalunya. Nomès cal la "voluntat clara individual o col·lectiva de...".\nper que\t 24 ago 2012\nque cremin a tots els polítics siguin de ciu o de les cup.\nper cansinos\t 24 ago 2012\n"que", a mi no em representes tu ni les bajanades que dius així que no parlis per la resta, perquè TU NO ENS REPRESENTES!\nTrolls al bosc! Que indymedia fa molta pena aquest estiu...\nper qui\t 24 ago 2012\nVoldras dir que ningú *et* representa. No parlis per mi perquè tu a mi no em representes. I en canvi les CUP si.\nper com?\t 24 ago 2012\nDoncs aplicat el cuento quan dius NINGÚ ENS REPRESENTA perquè hi ha gent a qui no representes dient això.\nper es per pixar-se de riure\t 26 ago 2012\ni llogar cadires...\n...la cia, kennedy, no ens represantes, nio tu a mi, ni tu a mi, ni tu a mi, ni tu a mi...\naqui nomes falten ekl megaledro, el jon i el picot negre...


Què és la Cirurgia Bariàtrica? | Think Eat\nLa cirurgia bariàtrica és un procediment quirúrgic molt efectiu per al tractament de la obesitat i les seves comorbilitats (fetge gras, diabetis tipus II, hipertensió, apnees del son…). La pèrdua de pes s’aconsegueix mitjançant la reducció de la mida de l’estómac i/o a través de la resecció o inutilització d’una part de l’intestí prim. Les més habituals són la gastrectomia tubular, el bypass gàstric i l’encreuament duodenal).\n*Foto extreta de: https://www.radiopopularsanluis.com.ar/provincia/2019/9/11/arranco-el-programa-de-cirugia-bariatrica-41057.html\nPER QUÈ ÉS IMPORTANT EL SUPORT NUTRICIONAL?\nSuport nutricional abans de la cirurgia\nEls canvis anatòmics propis de la intervenció requereixen de l’adquisició d’uns nous hàbits alimentaris que hauràs d’adoptar durant tota la vida. Per això des de Think’Eat plantegem un acompanyament que comença entre 1 i 3 mesos abans de l’operació. Durant aquest temps es treballen principalment 4 aspectes:\nEducació nutricional encaminada a prendre consciència de que, tot i fer-se la cirurgia, l’adquisició de nous hàbits alimentaris és clau en el manteniment del pes perdut.\nRealització d’una dieta restrictiva durant les 2 setmanes prèvies a la intervenció per tal d’aconseguir la major pèrdua de pes possible i facilitar així l’èxit de la cirurgia.\nExplicació detallada de les diferents fases alimentàries a seguir durant els primers mesos després a la cirurgia.\nAnticipació del què vindrà. Explicació i resolució de dubtes sobre quins símptomes poden ser habituals.\nSuport nutricional després de la cirurgia\nSotmetre’s a cirurgia bariàtrica, en funció de la tècnica aplicada, implica limitar l’absorció de nutrients (malabsorció), reduir la mida de l’estómac per disminuir el volum de la ingesta (restricció) i alterar les senyals de gana i sacietat. La magnitud d’aquestes modificacions farà que s’hagi d’adaptar l’alimentació de forma important (modificant textures, volums i tipus d’aliments) i progressiva (mínim 3 mesos). Des de Think’Eat realitzem les adaptacions necessàries per tal de:\nEvitar deficiències nutricionals\nReduir efectes secundaris\nMinimitzar la pèrdua de massa muscular\nAdaptar-se a les preferències i problemàtiques individuals\n<h1> cirugía bariátrica </h1>\n<h2> que es la cirugía bariátrica</h2>\nSuport nutricional anys després de la operació\nL’èxit en el manteniment de la pèrdua de pes assolida amb la cirurgia, l’evitació d’una cirurgia de revisió i la minimització de les complicacions futures dependran, en gran mesura, de l’adherència i compromís vers als nous hàbits saludables. Si no s’ha fet bé la reeducació alimentaria i no hi ha hagut una bona adherència al nou estil de vida, la recuperació de pes és un fenomen freqüent anys després de la cirurgia bariàtrica.\nSegons un estudi realitzat amb 56 pacients operats per bypass gàstric*, aproximadament el 73% recuperen pes a partir dels 5 anys després de la cirurgia (veure gràfic). Per combatre aquest reguany, és important identificar-ho a temps i acudir a un dietista-nutricionista i posar-se a treballar el més aviat possible.\nPER QUÈ AMB THINK’EAT?\nPer experiència, els pacients de cirurgia bariàtrica tenen sovint, a part de dubtes nutricionals, la necessitat d’algú que els escolti i els acompanyi en cada etapa.\nA Think’Eat et dediquem el temps que necessites i per això les nostres visites són més llargues del que és habitual.\nLa nostra formació en coaching nutricional ens ofereix la possibilitat de recolzar-te més enllà de temes alimentaris. En nosaltres trobaràs un tracte proper i procurarem que et sentis acompanyat en tot moment. A més, a banda de les visites presencials, tindràs accés al teu nutricionista per resoldre dubtes durant tot el procés.\nSi estàs a punt de sotmetre’t a una cirurgia de la obesitat i vols un assessorament completament personalitzat durant tot el procés. Accedeix aquí a les nostres tarifes del Pack de Suport Nutricional en Cirurgia Bariàtrica.\nSi ja fa anys que et vas operar i vols redreçar els teus hàbits alimentaris per evitar el reguany de pes. Accedeix aquí per consultar les nostres tarifes d’Assessorament Dietètic i Coaching Nutricional.\nSi estàs dubtant entre si recórrer a la cirurgia com a possible solució a la teva obesitat o donar-te una última oportunitat, t’oferim una visita gratuïta de 15 minuts per ajudar-te a decidir. En qualsevol de les 2 opcions podem acompanyar-te.


Dissabte 15 de Setembre - 18:30h a 19:30h - Cal comprar entrada pels majors d'un any\nAl concert d’aquest any podrem gaudir novament de les cançons de la DÀMARIS GELABERT, les quals compten amb un alt contingut pedagògic, de projecció de valors i estimulació vers la música gràcies a les seves lletres i unes melodies fàcilment enganxoses que s’han popularitzat per les escoles i famílies amb els més menuts com a protagonistes. Una recepta infalible per acostar l’amor a la música de ben petits.\nLa Dàmaris presentarà el seu repertori acompanyada de quatre músics (baix, bateria, guitarra i teclats), dues coristes i amb la col·laboració especial del músic XAVI LOZANO, qui ens descobrirà el seu univers personal i la seva particular manera de relacionar-se amb els objectes. Amb la idea del reciclatge i l’observació del que ens envolta, podem sentir objectes que veiem cada dia, una crossa, una cadira, una escombra, una regadora… deixem sentir la seva veu per recordar-nos que la música és allà on decidim trobar-la.\nL’emoció, la màgia, el riure i la gran qualitat musical estan assegurats.


El València CF crida els seus socis a omplir Mestalla per al partit davant el LevanteUD | Notícies Dígitals\nEl València CF crida els seus socis a omplir Mestalla per al partit davant el LevanteUD\n06/02/2018 entrades, llevant, valenciacf\nEl València CF vol oferir als seus socis, el col·lectiu més fidel dels seus aficionats, de nou la prioritat perquè aquest dijous Mestalla sigui una autèntica olla a pressió de valencianisme per remuntar i aconseguir la finalíssima de la Copa del Rei.\nD’aquesta manera, tots els abonats que hagin comprat o comprin entrada podran gaudir d’un avantatge afegit com a reconeixement del club a la seva lleialtat i passió pels seus colors. A partir de les 17 hores d’aquest dimarts, el València CF atorga la prioritat a tots els seus socis de retirar, només a taquilles de Mestalla i Megastore València CF, una segona entrada per al partit davant del Barça als preus especials, més reduïts, marcats fins dijous passat, entre 17 i 35 euros, fins a esgotar la disponibilitat. Per poder adquirir aquesta segona localitat a aquests preus més baixos, només cal presentar el passi de temporada i haver adquirit o adquirir l’entrada corresponent al seu abonament indistintament de si ho van fer dins o fora del termini inicial marcat per abonats.\nHorari de taquilles de Mestalla és el següent:\nDimarts 6: 17 a 20 hores\nDimecres 7: 10 a 14 i 17 a 20 hores\nDijous 8 de 10 a 14 i des de les 18:30 hores\nHorari de Megastore València CF\n10 a 22 hores\n← Jaume Domenech “El València CF a Mestalla pot eliminar a qualsevol equip”\nEl VillarealCF posa 479 entrades a disposició de l’aficionat del Castelló per al partit de lliga d’aquest proxim diumenge →


Dos morts i cinc ferits en un incendi en un habitatge a Albacete - Diari de Girona\nDos morts i cinc ferits en un incendi en un habitatge a Albacete\nUna de les persones que van patir intoxicacions per fum es troba ingressada en un hospital en estat greu\nEstat en què va quedar l'habitatge incendiat. efe\nEstat en què va quedar l'habitatge incendiat.\nUn matrimoni d'avançada edat va morir com a conseqüència d'un incendi que es va produir de matinada al seu habitatge a Hellín (Albacete), que va motivar també que cinc persones més haguessin de ser ateses per inhalació de fum. El foc es va iniciar cap a les cinc del matí, per causes que a l'hora de tancar aquesta edició no havien estat especificades, en un habitatge situat a la segona planta d'un edifici de quatre pisos.\nCom a conseqüència de l'incendi van perdre la vida dues persones, un matrimoni d'avançada edat molt conegut a la ciutat, i cinc més van resultar afectades per inhalació de fum. La més greu és una dona de 43 anys, que va ser evacuada en una UVI mòbil a l'hospital d'Hellín, al qual també va ser traslladada una altra dona de 89 anys. També van ser atesos al lloc per haver inhalat fum una altra dona de 70 anys i dos homes de 27 i 69 anys que no van haver de ser traslladats a un centre sanitari.\nFins al lloc dels fets s'hi van desplaçar els bombers del parc d'Hellín, que van extingir l'incendi, una UVI mòbil i una ambulància d'urgències i agents de la Policia Nacional i de la Policia Local, va explicar el 112.\nLa xifra de morts a Itàlia s'eleva a onze mentre la malaltia s'estén del nord al sud.


19.15h a 20'30\nNou horari de hipopressius\nAquest divendres vina a fer ballar la teva Ànima\naeri per nens\nClasses de Yoga aeri\nA la classe trobaràs robes-gronxadors que es transformen en crisàlides. La roba del gronxador ens ajuda, ens protegeix i ens dona confiança. A les postures invertides, sents com tota la columna s’estira, amb una sensació meravellosa d’alleujament i relaxació. És una pràctica que enamora!! També adequada per persones amb lesions i mobilitat reduïda. Aquestes classes seran per tots els nivell per persones de més de 12 anys. Les places son limitades,NOMÉS 5 PERSONES PER CLASSE, amb seguretat de protocols covid. la reserva es farà per ordre d'inscripció


Quim Torra ret homenatge «al coratge i la valentia» de Josep Irla a St. Feliu de Guíxols - Diari de Girona\nQuim Torra ret homenatge «al coratge i la valentia» de Josep Irla a St. Feliu de Guíxols\nFa la primera visita institucional a la tomba del president republicà, coneix la Fundació Josep Pla i assisteix a la Cantada d'Havaneres de Calella\nTorra, durant l´ofrena floral a la tomba de Josep Irla. robin townsend/efe\nEl president de la Generalitat, Quim Torra, va realitzar ahir la seva primera visita institucional a la tomba del 127è president del Govern de Catalunya, Josep Irla, al cementiri de Sant Feliu de Guíxols. Aquest municipi va ser el punt de partida d'una jornada presidencial a les comarques gironines, d'on el polític és originari, que va acabar a la 52a edició de la Cantada d'Haveneres de Calella de Palafrugell.\nAcompanyat per l'alcalde guixolenc, Carles Motas –que el va rebre a l'Ajuntament al migdia–, Quim Torra va retre homenatge «al coratge i la valentia» d'un president que, tal com va manifestar, «va representar amb gran dignitat una fidelitat a la terra com pocs altres, tant a la presidència del Parlament com a la presidència de la Generalitat».\nCom a mostra de respecte, Torra va fer una ofrena floral davant la tomba on reposen les despulles d'Irla, de qui va dir que va presidir el Govern «en uns moments complicadíssims, lluitant sempre per tres objectius: la pau, la justícia i la llibertat». «Els catalans del 2018 podem emmirallar-nos amb una de les grans personalitats de la història com és Josep Irla», va afegir el president.\nHores més tard, a les 7 de la tarda, el màxim responsable de la Generalitat de Catalunya va conèixer la Fundació Josep Pla de Palafrugell. En aquest cas, Torra va estar acompanyat de la directora dels Serveis Territorials del Departament de Cultura a Girona, Carme Renedo.\nDesprés d'una recepció institucional a l'Ajuntament palafrugellenc, ja al vespre, Quim Torra i Carme Renedo es van desplaçar fins a la platja de Port Bo, a Calella, per tal d'assistir a la cantada d'havaneres. Aquest esdeveniment dona per inaugurada la temporada d'estiu i la delegació governamental es va completar amb la consellera de Justícia, Ester Capella.


S’entreguen els Premis Treball de Recerca en l’àmbit de Sant Feliu de Guíxols\nEl passat divendres, dia 31 de juliol de 2020, l’Associació d’Amics del Museu de Sant Feliu i l'Ajuntament de la ciutat van dur a terme la gala d'entrega de lliurament de guardons de la primera edició dels Premis Treball de Recerca en l'àmbit de Sant Feliu de Guíxols. Es tracta d'una iniciativa que busca promoure l’interès dels estudiants de batxillerat de la ciutat per incloure Sant Feliu com l'àmbit territorial dels seus treballs de recerca, el projecte estudiantil de més pes que tenen els alumnes d'aquest cicle. L'acte es va celebrar al pati de l'Antic Hospital, seu del Museu d'Història.\nEsclanyà acomiada la seva Festa Major amb color i alegria!\nEsclanyà no ha volgut quedar-se enguany sense Festa Major malgrat la pandèmia de la Covid-19. El coronavirus ha obligat a la Comissió de Festes d’Esclanyà a redefinir i a adaptar la festivitat als condicionats, a les restriccions i a les mesures de prevenció del coronavirus, però l’esdeveniment ha resultat un any més un veritable èxit organitzatiu i de participació.\nPalafrugell habilita un nou aparcament a Calella\nL’Ajuntament de Palafrugell ha habilitat un nou aparcament a Calella de Palafrugell. Situat al final de l’avinguda del Mar, és gratuït i té capacitat per a uns 80 vehicles. Aquest nou aparcament es troba a 10 minuts a peu de la platja\nDetingut un home per causar quatre incendis a Vilopriu\nMaria Monteis - 31 de juliol de 2019 0\nRedacció - 22 de maig de 2019 0\nDetingut un home dues vegades en quatre dies per diferents robatoris\nLaia Bodro - 10 d'octubre de 2018 0\nEls Bombers comparteixen un vídeo de l’operatiu desplegat per l’incendi de...\nEl festival Amb So de Cobla dona el tret de sortida amb l’estrena de...


Massís del Canigó.\nTaurinyà_Fillols_Refugi de Balaig_Ras de Cortalets_Refugi d’Els Cortalets_Ras de Cortalets_Ras del Prat Cabrera_Coll de Forn_Clarà-Villerach_Coll de Clarà_Taurinya\nCanigou. Fenouillédes, Conflent, Vallespir 1:50.000. Pyrénées nº 10, IGN - Rando Èditions)\nFins als peus del Canigó\nLlarga pujada que revolt rere revolt ens porta al refugi de Cortalets, base de les ascensions al Canigó. Paisatges immensos i una baixada espectacular pel barranc de Gorges del Llech, espectacular i molt aeri.\nSortim de Taurinyà per la carretera de Fillols, la qual deixem quan trobem el trencant del càmping Les Sauterelles. Passat aquest, iniciem la llarga ascensió per l’antic camí de Balaig que enllaçava els pobles de la vall de conflent amb el refugi de Cortalets. Aquest camí va ser durant segles l’únic accés al massís del Canigó, per una pista que serpenteja i que a mesura que guanyem alçada ens va obrint la perspectiva dels paisatges que ens envolten.\nEncara que la pista té trams amb el ferm força erosionat, la gran quantitat de revolts tancats fa que sigui força còmoda. Cadascun dels revolts està numerat (fins a 19) i van guanyant alçada pel llom d’un ramal del massís. Quan iniciem el tram de traspàs a la vall de Balaig, primer nom que va rebre el Canigó, la pista s’estreny i presenta trams costeruts i salvatges, realment abruptes i encisadors. Passat un petit túnel iniciem un tram més assossegat fins al refugi de Balaig. Tornem a trobar trams amb fort pendent que finalment ens porten al Ras de Cortalets, on opcionalment en pocs metres es pot arribar al refugi del mateix nom, punt de sortida de la clàssica ascensió al cim del Canigó i un dels primers creats al Pirineu (1899).\nIniciem el llarg descens per la pista que recorre el magnífic congost de les Gorges del Llech. El primer tram fins al Ras del Prat Cabrera és força pedregós, però gaudim de bones panoràmiques. Quan la pista s’endinsa al congost, el traçat, amb alguns trams literalment excavats a la roca, és realment espectacular i aeri. Un cop sortim del congost arribem a Coll de Forn, on deixem la pista principal per una a l’esquerra que ens permet arribar a Clarà-Villerach. Des del petit nucli pugem fins a Coll de Clarà, des d’on baixem fins a Taurinyà.


Pàgina d'inici\tAgenda\tTast de vins amb el Conqueridor, a El 300 del Born\nEl rei Jaume I el Conqueridor serà el protagonista de la pròxima sessió de ‘Vins amb història’. L’editor de SÀPIENS, Jordi Creus, i el sommelier del Bar-à-Vins de la fàbrica Moritz Sergi Figueras ens faran viatjar fins a l’època més esplendorosa del passat medieval català. Descobrirem com va ser la infància del petit Jaume, que va ser educat pels templers després de quedar orfe, i les grans batalles que li van valdre el sobrenom del Conqueridor. Reviurem el terrible setge de Madina Mayurqa (l’actual Palma) i seguirem Jaume I fins a la seva entrada triomfal a València. També l’acompanyarem més enllà de casa nostra, en el projecte de fer una croada a Terra Santa. Finalment, a partir de la figura del seu fill Pere el Gran, recordarem el llegat de qui seria l’arquitecte dels Països Catalans.\nEl viatge de Jaume I ens portarà a degustar un Pruno 2011 Ribera del Duero, un ÀN/2 V.T Mallorca, un Les Alcusses 2009 (DO València) i un Succés 2011 (DO Conca de Barberà). Acosteu-vos el dijous 17 de juliol a les 19 h a l’espai El 300 del Born (pl. Comercial, 12). El preu per persona és de 10 euros. Per fer la reserva envieu un e-mail a confirmacions@moritz.com.


Luther Evans - Viquipèdia, l'enciclopèdia lliure\n13 octubre 1902\ncomtat de Bastrop (Texas)\n23 desembre 1981 (79 anys)\n← Archibald MacLeish – Lawrence Quincy Mumford →\nBibliotecari, politòleg i polític\nVa estudiar a la Universitat de Texas i va rebre un doctorat per la Universitat de Stanford en ciències polítiques. El 1935 va començar a treballar per al govern dels Estats Units, primer com bibliotecari del Historical Records Survey i el 1939 va passar a la Biblioteca del Congrés dels Estats Units, on va arribar a ser bibliotecari el 1945. El 1953 va dimitir del càrrec de bibliotecari per a convertir-se en Director General de la UNESCO. Anteriorment havia estat conseller de la delegació dels Estats Units en la UNESCO. Un dels majors assoliments del seu mandat va ser l'elaboració de la Convenció Universal sobre Copyright. Evans va deixar la UNESCO el 1958. Va morir a San Antonio, Texas el 1981.\n1953-1958 Succeït per:\nA Wikimedia Commons hi ha contingut multimèdia relatiu a: Luther Evans\nObtingut de «https://ca.wikipedia.org/w/index.php?title=Luther_Evans&oldid=27890035»\nMorts a San Antonio (Texas)


Xinhai Apartment Ziwei Homeland Chengde Xina - Ofertes d'hotels amb els MILLORS DESCOMPTES EN LÍNIA\nUnit 1, Building 5, Ziwei Homeland, Shuangqiao District., Shuangqiao, Chengde, Xina, 067000 - Veure al mapa\nMés informació sobre Xinhai Apartment Ziwei Homeland\nDissenyat tant per oci com per negoci, Xinhai Apartment Ziwei Homeland està situat idealment a Chengde; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Xinhai Apartment Ziwei Homeland és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Xinhai Apartment Ziwei Homeland.


AFA ESCOLA PIA OLOT: de març 2017\nTaller de teatre (8 a 15 anys) amb Carla Rovira\nEstan obertes les inscripcions per participar al taller de teatre per a nois i noies d’entre 8 i 15 anys, que l’artista Carla Rovira impartirà durant la Setmana Santa.\nEls participants formaran part de l’espectacle Most of all, you’ve got to hide it from the chicks, que Rovira representarà al Teatre Principal d’Olot el dissabte 6 de maig a les 20h. (+info)\nEls assajos seran els dies 1, 10, 11, 12 i 13 d’abril, de 9 a 13 h.\nPer participar-hi cal inscriure’s a educatiusescenics@olot.cat, indicant el nom i els cognoms del jove i la seva edat.\nEl preu és de 35 euros i inclou dues entrades per a la preestrena. L’aforament és molt limitat.\nPublicat per amipaescolapiaolot a 10:32 Cap comentari:


Interior acorda expedientar el policia processat per revelació de secrets - Altaveu el diari digital d'Andorra\nInterior acorda expedientar el policia processat per revelació de secrets\nLa direcció de la policia ha informat internament de les mesures condicionals imposades a l’agent i que d’incomplir-les podrien comportar el seu ingrés al centre penitenciari\n16/02/2021 (20:37 CET)\nEl ministre d'Interior, Josep Maria Rossell, durant una compareixença. Toni Solanelles\nEl ministre d’Interior, Josep Maria Rosell, ha acordat la suspensió temporal del policia processat la setmana passada per revelació de secrets. Això equival a l’obertura d’un expedient disciplinari que quedarà paralitzat en via administrativa mentre no es resolgui la situació penal de l’implicat. Alhora, aquest dimarts s’ha notificat a tots els integrants del cos de policia les mesures judicials imposades a l’uniformat i que, d’incomplir-les, podrien comportar el seu empresonament.\nLa suspensió la va sol·licitar al ministre la direcció de la policia després de la detenció de l’agent la setmana passada. La cúpula policial ja havia estat a un pas d’expedientar el funcionari unes setmanes abans quan va resultar encausat en la denominada ‘Operació Forex’. Llavors, abans que hi hagués cap resolució, l’agent va causar baixa laboral. En aquesta ocasió, però, i vist el processament judicial, s’ha resolt la suspensió més enllà de la situació mèdica. Això comporta formalment la retirada de les armes reglamentàries i l’uniforme o, entre d’altres, la prohibició del distintiu d'identificació i d’accés a les dependències policials.\nEls funcionaris de policia esperen directrius sobre com actuar amb l’agent recentment processat\nAquesta darrera prohibició entronca amb les imposades per la Batllia en relació amb el processament per la revelació de secrets. La direcció de la policia hauria comunicat aquest dimarts internament, segons fonts ministerials, les mesures judicials establertes per l’autoritat judicial com a condició perquè no ingressés la setmana passada al centre penitenciari. De no respectar les prohibicions incorreria en una falta que el duria directament a la Comella. La Batllia va decretar la llibertat condicional de l’agent sempre que no entri ni en contacte amb cap funcionari de policia ni amb les dependències del cos, i tampoc pot contactar amb l’establiment al qual hauria facilitat informació confidencial sobre compra-venda d’or.


Història de Catalunya- Jaume I - El PORTAL - Catalunya Nord Digital\nHistòria de Catalunya- Jaume I\nJoan Villanove nos, vos ofereix el seu llibre "Conquesta de Mallorca'\nEl primer capítol és dedicat a Jaume I\nPer als que coneixen la nostra història, Jaume I és el rei preferit dels Catalans. «Només cal pensar que durant el seu regnat ha conegut: quatre reis de França, cinc reis de Castella, cinc reis de Navarra ». La seva longevitat ha estat realment excepcional. Neix l'1 de febrer de 1208 a Montpeller, (que en aquella època formava part del domini reial), i abandona aquest món el 27 de juliol de 1276 a València, a l'edat de seixanta-vuit anys. Se'l descriu com a gran, bo i sensible. Educat i format pels templers, és alhora un militar consumat i un home d'una gran devoció.\nVegem, d'entrada, els territoris conquerits per Jaume I. Té el nom històric de Jaume I el Conqueridor, ja que és ell qui pren les regions que encara estaven sota el domini musulmà: les Balears i València.\nLes Illes Balears. Mallorca es conquereix a finals de l'any 1229, Eivissa l'any 1235 i Formentera el 1246; l'illa veïna de Menorca queda en mans dels musulmans, però està predestinada a entrar, un dia o un altre, a la Casa de Barcelona; mentrestant, el seu «governador», Abu Abd Allah Muhammad, és obligat a prestar jurament de fidelitat al rei català a partir de 1232. Mallorca va ser repoblada amb catalans, que es van aprofitar en gran manera de las Carta de les Franquícies atorgada per Jaume I; molts vénen del Rosselló, del Vallespir i de l’Empordà.\nEl territori de València es conquereix l'any 1238. Vull recordar-vos que aquesta regió estava habitada pels musulmans des de feia cinc segles. Jaume I acorda, tal com ho diríem actualment, un «estatut particular» per a les terres valencianes; aquest nou territori català es converteix en un regne amb una constitució adaptada a les circumstàncies; aquesta constitució pren el nom de Furs (1261). En ella hi podem veure la gran devoció del rei, ja que en el preàmbul dels Furs hi poden llegir: «començament de saviesa si és la Temor de Déus e naturalment lo deven témer e amar».\nL’illa de Mallorca i la regió de València eren considerades bastions musulmans, i aquestes conquestes tenen una gran repercussió en totes les corts reials europees. La Corona de Catalunya-Aragó ocupa ara una posició d'envergadura internacional. A partir d'aquest moment, des del punt de vista tant diplomàtic com econòmic, la notorietat dels Catalans és ineludible.\nPassem ara al punt de vista polític. Jaume I bonifica els Costums. Tradicionalment, a Europa els sobirans estan aconsellats per nobles i eclesiàstics; quan es reuneix un Parlament, és a aquests a qui es convoca. Jaume I integra a partir d'aquest moment els burgesos (navegants, comerciants, artesans rics, banquers, notaris...) en el si del seu Consell Reial i en el Parlament, que serà convocat de manera regular: són les Corts. Es tracta realment d'una novetat.\nAlgunes altres accions. A tot això hi podem afegir que Jaume I funda el primer Consolat d'Ultramar a Alexandria, Egipte; el Cònsol és un representant dels interessos dels Catalans en aquest país. Fa redactar en català les lleis marítimes que formaran un codi, el Llibre del Consolat de Mar. Reglamenta les Institucions Municipals. Consolida la llengua catalana; vet aquí tres exemples dels molts que es podrien donar:\nescriu i dicta la seva biografia, la Crònica, titulada el Llibre dels Feits\nfa traduir la Bíblia al català\nels Furs de València, redactats en llatí, es tradueixen al català, etc.\nL’educació dels seus fills. Als països catalans, l'hereu és el fill gran: se l'anomena primogènit. Del primer matrimoni de Jaume I en neix un fill, Alfons. Del seu segon matrimoni amb Violant d'Hongria en neixen diversos fills. Ens quedarem amb els dos nois, Pere (nascut l'any 1240) i Jaume (nascut l'any 1243) i parlarem de la seva formació. L’educació dels prínceps hereus es basa en tres pilars; d'entrada, una base religiosa que impregna tota la seva instrucció i educació; llavors, l'aprenentatge de les arts militars i del maneig de les armes; i per acabar, l’actualització dels coneixements científics i filosòfics. Tots dos aprenen molt ràpidament el «model» de l’època; allò que compta per a tots els homes és: la família, la terra, la lleialtat (al rei i a l'església); la població, segons el sistema aristocràtic, està formada per classes: eclesiàstics, nobles, burgesos, camperols, esclaus - presoners de guerra. Destacarem que el jove Jaume, que més endavant serà el futur rei de Mallorca, va passar diversos períodes d'alguns mesos a París a la cort de Lluís IX, el rei de França. Allà també hi coneix el jove Felip (que serà el futur Felip III l'Atrevit); tenen més o menys la mateixa edat. Vet aquí un camí per acostar Barcelona i París, les dues Cases que estaven en guerra des de feia una trentena d'anys. Jaume torna definitivament a terres catalanes l'any 1255, quan té dotze anys. Des de la seva tornada, l'educació de Jaume es basa en dues persones d'una vàlua excepcional: en un primer moment Ramon de Penyafort, i més endavant Ramon Llull.\nText i fotografies: Joan Villanova\nMontpeller. Jaume I neix a Montpeller l'1 de febrer de 1208. La Torre d’Aragó recorda el naixement d'un dels reis més grans de l'Europa cristiana de l'Època Medieval.\nValència. Pintura a la capella del Consistori, d’autor anònim, que representa Jaume I. Aquest quadre correspon a la descripció feta pel cronista Bernat Desclot. Aquest text fou escrit quan el rei tenia vint-i-dos anys; ortografia de l'època)\n«Aquest rei En Jacme d’Aragó fo lo pus bell hom del món; que ell era major que altre hom un palm, e era molt bé format e complit de tots sos membres, que ell havia molt gran cara, e vermella, e flamenca, e el nas llong e ben dret, e gran boca e ben feita, e grans dents, belles e blanques que semblaven perles, e ulls vairs, e bells cabells rossos, semblants de fil d’aur, e grans espatlles, e llong cors e delgat, e els braces grossos e ben feits, e belles mans, e longs dits, e les cuixes grosses, e les cames llongues e dretes e grosses per llur mesura, e els peus llongs e ben feits e gint cauçants.»\nMontsó. Orfe de pare i mare als cinc anys, el jove Jaume és educat i format en aquest poderós castell. Educació poc literària, i més aviat religiosa i militar per part de Guillem de Mont-rodon, mestre dels Templers.\nA partir de les pintures murals i les figures ajaçades, Francesc Riart aconsegueix reproduir amb fidelitat i minuciositat, fins al més mínim detall, el vestit de batalla de Jaume I, acompanyat d’un dels seus soldats. Així doncs, no es tracta pas d'un dibuix de ficció.\nEl sopar de Tarragona, a casa de Pere Martell, el 17 de novembre de 1228. Miniatura de la crònica del rei Jaume I. És aquí que el jove rei, amb els seus vint anys, decideix anar cap a la conquesta de l’illa de Mallorca. Està envoltat de mercaders de la ciutat i de Nunó Sanç; Nunó és el senyor del Rosselló, i té rang de comte; fins a la seva mort, l'any 1242, fou un fidel i poderós aliat del rei; per a la conquesta, es compromet a aportar cent cavallers amb els seus escuders i nombrosos vaixells de transport.\nPel desembre de 1229 es produeix el setge de Palma de Mallorca. Podem veure Jaume I dins la seva tenda, donant les últimes ordres i consells als seus capitans abans de l'assalt. Observeu el bisbe de Barcelona, amb una creu sobre el casc.


Entra en vigor el tancament de botigues 24 hores entre les 22 i les 7 hores\nNoves mesures antivcovid\nImatge de l'entrada d'una botiga 24 hores.\nTambé queden supeses les activitats a centres cívics i a les àrees de servei només es podrà fer entrega a l'establiment\nActualitzada 20/10/2020 a les 08:06\nEl Diari Oficial de la Generalitat (DOGC) publica aquest dimarts la resolució perquè entri en vigor el tancament de botigues 24 hores entre les 22 i les 7 hores i la suspensió de les activitats a centres cívics. El document també estableix que en àrees de servei d'autopistes i altres vies, les activitats de restauració es podran prestar exclusivament mitjançant serveis d'entrega al mateix establiment, sense fer ús dels espais interiors i garantint l'entrega individual i separada del client. Pel que fa als equipaments cívics, se suspenen les activitats que impliquin presencialitat, però queden exclosos els programes d'intervenció socioeducativa, lleure educatiu de menors i activitats d'intervenció social, com ara menjadors.\nComenta el contingut : Entra en vigor el tancament de botigues 24 hores entre les 22 i les 7 hores


Monogràfics > Els "blocs": el nou fenòmen de la comunicació\nELS "BLOCS": EL NOU FENÒMEN DE LA COMUNICACIÓ Històric de monogràfics\nEls blocs, weblogs o bitàcoles són diaris en línia, personals, corporatius i temàtics que van sorgir al final dels noranta i que en l'actualitat apunten amb força com un nou mitjà de comunicació. Basats en enllaços, notícies, comentaris i opinions, i escrits amb un estil informal i subjectiu, en la majoria dels casos, es basen en eines de publicació gratuïtes, senzilles i fàcils de fer anar per als usuaris.\nEn l'actualitat hi ha milers d'usuaris que publiquen regularment i el nombre de participants actius creix diàriament. Per a conèixer alguns d'aquests tan sols has de donar un cop d'ull al recull d'actualitat que ha preparat la Biblioteca Virtual de la UOC, que, a més d'oferir-te una selecció per temes i tipus de blocs personals (fotoblogs, audioblogs, moblogs i videoblogs), et permetrà informar-te de les darreres notícies de la premsa, aprofundir en el tema dels blocs amb la lectura d'articles de literatura científica, o conèixer millor les eines de publicació gratuïtes disponibles al mercat.\nResultats de cerca (1)\nA la literatura científica\nDirectoris de blocs\nCiències de la salut (5)\nCiències polítiques (4)\nInformàtica, tecnologia i multimedia (5)\nComunicació audiovisual (8)\nÀsia oriental (8)\nHumanitats i Filologia (6)\nEntrada dedicada als "Weblogs" de la Wikipedia. Molt completa, recull una selecció d'enllaços d'interès i referències bibliogràfiques sobre el tema.\nEstadístiques sobre els blogs al món: per idiomes, països, índex de popularitat, etc.\nMatèries: Diaris, Internet, Estadístiques\nAnalitza el fenomen dels blocs (diaris en línia que s'actualitzen periòdicament) partint d'una descripció de l'artefacte, dels sistemes de publicació que utilitza i dels factors que n'amplien l'audiència. Seguidament, ex...\nMatèries: Diaris, Internet\nTaller de formació sobre weblogs desenvolupat per José Luis Orihuela, professor de la Facultad de Comunicació de la Universitat de Navarra.\nWeb espanyola dedicada per complet al món dels quaderns de bitàcora que desenvolupa José Luis Orihuela, professor de Cultura i Comunicació Audiovisual de la Facultat de Comunicació de la Universitat de Navarra. Conté: di...


Els monstres, la solidaritat i les persones. – De Cornellà, des de l'àtic\nNovembre 16, 2015 by Joan Giner\nEls monstres, la solidaritat i les persones.\nAcabo de veure les imatges que ens arriben aquests dies dels atemptats de París. Realment esfereïdores, la mostra d’una barbàrie que molta gent no veu fins que li toca a la vora, fins que, com cada cop que hi ha situacions límits, els monstres de la nostra pròpia societat es deixen veure.\nHem vist com gent aprofitava el que estava passant a França per fer proselitisme racista, xenòfob i islamòfob. Posant al mateix sac a tota la comunitat de l’islam per uns fets d’uns bàrbars. És com si algú hagués ficat al mateix sac a tots els cristians per la matança a Noruega del 2011, exactament una barbaritat. I aquest és un dels monstres que ara recorre Europa, un monstre que a molts països, en especial França, té nom propi i de partit polític (FN), i que per desgràcia, aquests fets tan macabres els beneficien en la seva carrera electoral.\nHem vist també com el monstre de la guerra sortia a passejar. El famós proverbi de “ojo por ojo” es feia realitat amb el bombardeig d’una ciutat a Síria per part d’avions francesos. Encara moltes recordem aquell clam dient “No a la Guerra” de la passada dècada, i ara, estem veient com el monstre de la guerra surt de la maneta d’alguns presidents i governs que ens han ficat en aquesta espiral de violència\nPerò contra els monstres que apareixen, sempre hi ha persones que els combaten. Aquelles persones que ahir van fer trending tòpic el hashtag #YoTeAcompaño. Una campanya on la gent s’oferia a acompanyar pel carrer als musulmans que tinguessin por a ser agredits pel racisme i la xenofòbia. Un exemple, de com una societat és capaç d’organitzar-se, protegir-se i integrar-se, un exemple de com l’amor, és el valor més gran d’un revolucionari.\nI de persones no en falten i avui les he vist a Palestina. Allà aquest tipus de coses passen contínuament amb la diferència que, quan exploten bombes, no poden fugir, perquè es troben una reixa. Allà saben que el dolor i l’horror que significa viure amenaçats, tot i saber, qu e molts dels governs europeus contribueixen a crear les guerres a casa seva, eren els primers que es solidaritzaven amb París, sentint-se partícips d’aquest dol col·lectiu. I això torna a ser un gran exemple, el millor lluitador contra els monstres del racisme i la xenofòbia. La fraternitat humanitzada, a l’estima de qualsevol, independentment d’on vingui, independentment d’on estigui.\n← Què penso de la votació d’avui al Parlament\nL’estat del 112 a Catalunya →


El govern de Tortosa fragmenta el finançament per poder aprovar l'ampliació del teatre auditori | Aguaita.cat\nEl govern de Tortosa fragmenta el finançament per poder aprovar l'ampliació del teatre auditori\nL'alcaldessa, Meritxell Roigé, confia que el canvi d'estratègia aplani el camí després que la majoria de l'oposició tombés dimarts el crèdit per impulsar el projecte\nper Redacció , Tortosa, 26 de setembre de 2019 a les 16:39 |\nL'equip de govern de l'Ajuntament de Tortosa no es rendix i planteja ara fragmentar en diverses anualitats el finançament per poder aprovar i executar l'ampliació del teatre auditori Felip Pedrell. El passat dimarts el vot contrari de la majoria de grups de l'oposició, excepte el PSC, que hi va votar a favor, va tombar la modificació de crèdit per demanar els 1,75 milions d'euros que costa el crèdit. Per intentar desactivar l'argument d'un excessiu endeutament, l'alcaldessa de Junts per Tortosa, Meritxell Roigé, vol portar al ple, dijous vinent, una amortització de deute que li permeta signar, sense necessitat del vot dels grups de l'oposició, un crèdit de 215.000 euros, així com replantejar l'obra i dividir-la en dos anualitats. Roigé confia amb el suport de la resta de grups, als quals retreu haver tombat el finançament per forçar la derrota del govern i visualitzar la seua situació de minoria.\nLa construcció d'una nova sala per a 300 persones i un format intermedi entre els actuals espais que composen l'equipament és, segons l'alcaldessa "una obra necessària per a la ciutat". En este sentit, ha recordat que el teatre auditori es troba ocupat 250 dies de l'any i ha hagut de rebutjar alguns actes o espectacles per no disposar d'un espai amb les condicions adequades. "Com a ciutat, no tenim per què esperar pel caprici d'alguns de votar no per generar una votació en contra del govern municipal", ha lamentat.\nEn el ple del passat dimarts, Movem Tortosa, com ERC, C's i la CUP van dixar en minoria el govern de Junts per Tortosa, que va comptar amb l'únic suport –tot i que insuficient- dels tres regidors socialistes. Entre els principals arguments, l'excessiu endeutament que suposaria una obra que, alguns, com ERC, no consideren prioritària. També denunciaven la manca de voluntat de consens per part de l'equip de govern.\nRoigé torna ara a la càrrega amb un nou plantejament per desactivar estos retrets. Ha anunciat que portarà al ple una amortització "voluntària" de deute de 300.000 euros, gràcies al romanent de tresoreria acumulat de l'exercici anterior. Això li hauria de permetre, d'acord amb les seves atribucions com alcaldessa, subscriure un crèdit de 215.000 euros per a este exercici, sense necessitat de comptar amb el vots de l'oposició. "Reduirem l'endeutament per sobre del que ens hem d'endeutar", ha insistit, tot apuntant que a finals d'anys plantejarà una nova amortització.\nLa idea és poder iniciar l'obra enguany i continuar-la el vinent. Això, però, l'obligarà també a portar al ple, i aconseguir la majoria suficient, per poder aprovar la proposta d'amortització així com la periodificació plurianual del projecte i disposar de camí lliure per executar l'ampliació. De moment, segons ha explicat Roigé, ha traslladat el plantejament als diferents portaveus dels grups municipals amb una resposta positiva. "No he escoltat cap no al projecte. Tots m'han mostrat la seua voluntat d'aprovar-ho", ha insistit. Per contra, ha rebutjat les acusacions dels grups de l'oposició sobre la manca de voluntat de consens i d'informació al voltant del projecte. "Mai anteriorment havia explicat tantes vegades un projecte a algú", ha assegurat.\nMalgrat tot, l'alcaldessa no ha ocultat la seva contrarietat davant l'evolució d'alguns plantejaments dels grups de l'oposició. Especialment dura s'ha mostrat amb ERC, de qui ha recordat que, estant al govern el passat mandat, va votar a favor de destinar 72.000 euros a la redacció del projecte el juliol del passat 2008. També ha recordat que tots els grups, en el ple del dimarts, van autoritzar la modificació del planejament que permet requalificar l'espai necessari de zona verda a equipaments. "Es tractava de fer-nos perdre una votació perquè sí", ha insistit.\nL'oposició tomba al ple el projecte del govern de Tortosa per ampliar l'auditori Felip Pedrell\nPolítica, Tortosa, ple municipal, auditori, Meritxell Roigé, oposició, crèdit, Felip Pedrell


La C-13 continua tallada per una esllavissada 14 hores després entre Rialp i Llavorsí - Teleponent\nInici Infraestructures La C-13 continua tallada per una esllavissada 14 hores després entre Rialp...\nLa C-13 continua tallada per una esllavissada 14 hores després entre Rialp i Llavorsí\nEls conductors han de fer una volta de més de tres hores per accedir a les valls d'Àneu, de Cardós i Ferrera\nImatge nocturna de l'esllavissada de roques que talla la C-13 entre Rialp i Llavorsí\nLa C-13 continua tallada aquest dissabte entre les poblacions de Rialp i Llavorsí (Pallars Sobirà) per una esllavissada de roques.\nLa via porta ja prop de 14 hores barrada al pas de vehicles per un despreniment al quilòmetre 141,5, a tocar de Llavorsí, provocat per una esllavissada de roques, segons han informat el Servei Català de Trànsit (SCT).\nInicialment, cap a les dues del migdia d’ahir divendres, s’havia donat pas alternatiu a la zona però a partir de les vuit del vespre es va decidir tallar completament la C-13 en ambdós sentits entre els quilòmetres 135 i 142.\nAixò permet accedir a l’estació d’esquí de Port Ainé, però obliga els conductors a fer una volta de més de tres hores per anar a les valls d’Àneu, de Cardós i Ferrera (on hi ha les estacions d’esquí d’Espot, Tavascan i Virós Vallferrera).\nEls viatgers ara han de fer una ruta que travessa el Coll de la Creu de Perves, el túnel de Vielha i el Port de la Bonaigua per arribar a Esterri d’Àneu.\n“Per garantir la seguretat restringim la circulació a la C-13 a Llavorsí, s’ha treballat intensament però la zona no és prou segura, demà seguim. Gràcies als equips que han treballat”, ha piulat al seu compte el secretari d’Infraestructures i Mobilitat, Isidre Gavín. Trànsit encara no té previsió de restabliment de la circulació i el sector turístic del Pallars Sobirà tem greus pèrdues econòmiques en plena campanya nadalenca.\nNo obstant això, Vidal assenyala que el servei de carreteres “ha desplegat tots els mecanismes perquè tiri endavant tot plegat” per solventar els efectes de l’esllavissada i espera que “tot quedi en una anècdota”.\n“Ha plogut molt aquestes darreres setmanes i pot haver fet un efecte que trenqués la penya”, ha reflexionat en veu alta l’alcalde de Llavorsí.\nEl conseller de Territori i Sostenibilitat, Damià Calvet, acompanyat del secretari d’Infraestructures, Isidre Gavín, es desplaçaran aquest dissabte al migdia a Rialp per conèixer sobre el terreny l’estat de la C-13. (acn)\nVall d'Àneu incomunicada\nArticle anteriorL’Ajuntament de Lleida crearà la zona groga d’aparcament\nArticle següentCalvet preveu que la C-13 estigui tallada almenys fins diumenge a la tarda


EASYJET SUGGEREIX MANTENIR BUIT EL SEIENT CENTRAL DE MANERA INDEFINIDA - AEROLÍNIES + AEROPORTS\nEasyJet es planteja deixar obert el seient central en un món post-coronavirus (vídeo)\nPrincipal Aerolínies + Aeroports EasyJet es planteja deixar obert el seient central en un món post-coronavirus (vídeo)\nUn dia tornarem a viatjar tots, però com podria semblar això post-coronavirus actualment està a l’aire. És per això que EasyJet, l’aerolínia econòmica popular a tot Europa, està plantejant eliminar el temible escó mitjà en un esforç per promoure el distanciament social.\nEasyJet ho ha confirmat Viatges + Oci que la companyia aèria està buscant maneres de crear més espai entre les persones (almenys temporalment) i, encara que encara no s’ha decidit res, no creiem que els passatgers es queixin.\n'Això és una cosa que farem perquè crec que això és una cosa que els clients voldrien veure', va dir el conseller delegat d'easyJet, Johan Lundgren va dir al BBC . 'Després treballarem amb les autoritats i escoltarem els clients & apos; punts de vista i punts sobre el que creuen que és el correcte, sobretot durant el període inicial.\nVa afegir: 'Crec que és important que els clients entenguin que ens ho prenem molt seriosament i, en primer lloc, la nostra preocupació és sobre els clients'. el benestar i el benestar de la nostra gent. '\nLa idea de no-middle-seat és una pràctica que ja han implementat diverses altres companyies aèries, d'acord amb CNN . American Airlines i United Airlines han començat a reenviar clients per crear distància social quan hi ha places disponibles.\nA més, Alaska Airlines ha bloquejat tots els seients mitjans d’avions grans i seients de passadissos en avions petits fins al 31 de maig. segons la companyia aèria .\nEasyjet plans Crèdit: John Keeble / Getty\nEasyJet té a terra tots els seus vols fins a nou avís. Actualment, ofereixen als clients la possibilitat de canviar els seus vols sense cap diferència de tarifa ni tarifa fins al març de 2021, l’opció d’un val de viatge vàlid fins a finals de l’estiu 2021 o reembossament .\nContinuem explorant totes les idees sobre quines mesures de seguretat i salut protegiran millor els nostres clients i empleats quan reiniciem els vols comercials, segons EasyJet. T + L .\nEasyJet no és l’únic que explora les opcions per aconseguir que la gent torni a volar. Aquesta setmana, Emirates ha començat a provar passatgers de COVID-19 a la terminal de Dubai mitjançant proves ràpides de sang.\nmaig 5 definition\nAquestes són les 9 rutes de vol més transitades dels Estats Units i el que paguen els passatgers per volar-hi\n9 passos per preparar-vos per traslladar-vos a l'estranger


Comença l'ampliació de la vorera de Primer de Maig davant de l'Escola Gilpe - somlaLlagosta\nComença l'ampliació de la vorera de Primer de Maig davant de l'Escola Gilpe\nL'Ajuntament destina 12.540 euros a fer més accessible aquest espai\nDilluns, 23 de juliol de 2018 | 16:38h\nLes obres durarn unes tres setmanes\nAquest dilluns han començat les obres d’ampliació de la vorera situada davant de l’Escola Gilpe. Amb aquesta actuació, l’Ajuntament vol millorar la seguretat de les persones a les hores d’entrada i sortida del centre i també facilitar el pas de gent per aquest espai, especialment d’aquelles persones que tenen mobilitat reduïda.\nAquesta actuació dóna resposta a una demanda de diversos veïns de la zona i de l’AMPA de l’escola Gilpe. Quan finalitzin les obres hi haurà una vorera de set metres d’ample i gairebé 22 metres de llarg. En aquesta zona es deixà espai per estacionar diversos vehicles en línia.\nLa brigada municipal d’obres s’està encarregant de l’execució dels treballs que estaran finalitzats en dues o tres setmanes. El cost total d’aquesta actuació és de 12.540 euros.


SENDERISME AL SENEGAL – Centre Excursionista de Terrassa\nSENDERISME AL SENEGAL\nTURISME SOSTENIBLE PER L’ÀFRICA SUBSAHARIANA\nDel 16 al 23 de març de 2019 o del 26 d’octubre al 2 de novembre de 2019\nUn primer contacte amb la diversitat d’ètnies i comunitats d’aquesta interessant regió oest africana que ens permetrà descobrir i conviure amb les seves tradicions i estils de vida . Palmeres i arrossars es barregen entre la vegetació tropical d’aquesta regió d’ambient fresc i de colors intensos. El contacte amb la gent local i l’intercanvi cultural seran els eixos que guiaran el viatge, oferint una experiència caracteritzada pel compromís amb un turisme responsable i l’autenticitat de les experiències viscudes.\nDia 1 Ciutat d’origen – Banjul\nArribada de nit a l’aeroport de Banjul (Yundum). Trasllat a l’allotjament situat al poble pesquer de Sanyang on nostre equip ens donarà la benvinguda. Allotjament al Kajamor Lodge\nAl matí gaudirem d’un autèntic esmorzar africà, tot amb productes locals en un indret a peu de platja, on podrem gaudir del paratge i\nrelaxar-nos. Seguidament, començarem la ruta cap a la Casamance, creuarem la frontera entre Senegal i Gàmbia i ens endinsarem als boscos del Boulouf fins arribar a Thionk Essyl, un poble d’ètnia Diola. A l’arribada, dinarem a casa de la família Diatta, que ens rebrà amb un\ndinar tradicional, seguit d’un bon te a l’estil senegalès, el que ens donarà peu a introduir-nos a la cultura local. Dedicarem la tarda a\nconèixer Thionk Essyl, un poble que malgrat els canvis manté els seus costums i es preocupa de no perdre-les. Visitarem caminant els diferents barris i projectes del poble, com l’Hospital Regional, construït i dotat de material per una Ong catalana, el mercat, l’escola…\nPassejada de 2h per recórrer Thionk Essyl. Allotjament a l’ecolodge Abekum\nAquest dia el dedicarem a recórrer caminant el bosc de Tendouk, on descobrirem la vida local entre un paisatge d’arrossars i horts\ncomunitaris, fins a arribar al poble de Dianki on ens estaran esperant per gaudir d’un dinar tradicional. La tornada la farem en cotxe fins a Thionk Essyl, gaudint d’un preciós recorregut a la riba del riu. Un cop arribem al campament, farem una excursió per descobrir alguns dels indrets més especials de Thionk Essyl, coneixerem un pont tradicional i podrem gaudir d’un bany en plena posta de sol. Soparem al campament Abekum , un projecte gestionat pels joves de Thionk Essyl per gaudir del paratge situat entre mangos, tarongers i baobabs.\nCaminada de 11 km (3h) pel bosc de Tendouk fins al poblet de Dianki. Un recorregut interessant on identificarem l’arquitectura i la forma de vida tradicional d’aquesta regió oest africana. La tornada cap a Thionk Essyl la farem amb cotxe (opció de fer-la caminant).\nExcursió de 2h del campament al pont tradicional (excursió per manglars) possibilitat de banyar-se. Allotjament a l’ecolodge Abekum.\nDia 4 ThionkEssyl – Nioumoune\nUn cop haguem esmorzat iniciarem una excursió amb barca per un afluent del riu Casamance per un àrea de manglars, reconeixent la fauna i flora de la regió, per arribar a l’illa de Nioumoune, un reducte de la cultura animista a la Casamance. Un petit poble situat en un\nparatge únic que manté els seus costums i es preocupa de no perdre les. Dinarem al campament rural de Nioumoune, un projecte d’ecoturisme guiat pels criteris del turisme sostenible, per tot seguit fer una visita guiada al poble. Aquesta visita ens permetrà descobrir la cultura animista Diola a través dels seus ritus, fetitxes i llocs sagrats.\nAlhora que ens sorprendran els vestigis de l’època colonial, com la gran església cristiana encara en ús. Soparem al campament de Nioumoune i gaudirem d’una posta de sol inoblidable.\nVisita guiada al poble 2h. Allotjament a l’ecolodge Alouga de Nioumoune.\nDia 5 Nioumoune – Karabane – Egueye\nBen d´hora pel matí sortirem en barca cap a Karabane, deixarem la regió del Boulouf per dirigir-nos a la regió de la baixa Casamance. Farem un interessant trajecte per riu on descobrirem un paisatge verge entre manglars i pobles animistes d’ètnia Diola, situats a la riba del riu. Arribarem a l’illa de Karabane on dinarem i gaudirem d’un ambient plenament tropical, entre mangos i palmeres. Seguidament ens dirigirem cap a l’illa d’Egueye, on ens esperarà un guia local per fer una caminada que ens permetrà conèixer aquesta petita illa, i la fauna i flora més característica. Seguidament gaudirem de l’ambient tranquil i relaxat d’aquest petit reducte situat en una illa del riu Casamance on descansarem i ens prepararem pel trekking de l’endemà.\nCaminada a peu per l’illa d’Egueye (2h). Campament a l’illa d’Egueye.\nSortirem ben d´hora amb en barca fins a Point Saint George i farem una excursió caminant entre arrossars, fromagers i mangos senders envoltats per manglars fins arribar al poble de M’Lomp famós per la seva notable arquitectura i les seves cases de fang construïdes a dos nivells. Seguidament visitarem una cooperativa que treballa per a la inserció de dones amb diversitat funcional amb molta vitalitat i ganes d’ensenyar-nos la seva feina. Seguirem la nostra caminada fins a Oussouye. Qui encara tingui energia podrà dedicar la tarda a gaudir de la visita d’aquest poble d’agricultors impregnat de fortes tradicions ancestrals i on encara es conserva la figura del rei, tot reconeixent la vida tradicional dels Diola. Caminada de Point Saint George fins a Oussouye 15 km (3.30 h).Allotjament al campament Emanaye.\nDia 7 Oussouye – Ediongou – Oussouye\nUn cop haguem esmorzat ens dirigirem cap al projecte d’inserció professional de les dones de Kalamisso, un grup de dones artesanes que es dediquen a treballar la fulla de palma de forma tradicional. Allà, les dones ens ensenyaran a elaborar una peça de decoració (un plat, un bol … mitjançant la tècnica tradicional, un autèntic intercanvi marcat per l’hospitalitat d’aquest poble. Un cop finalitzada l’activitat, gaudirem d’un dinar tradicional. La tarda la dedicarem a recórrer a peu alguns dels petits poblats d’aquesta regió, una caminada entre arrossars i palmeres . Aquesta excursió, suau i en terreny pla, ens permetrà compartir i gaudir de la natura al ritme del poble Diola, conèixer el sistema de producció de l’anacard i la importància que te per a la seva economia local. Per la nit, celebrarem una petita festa amb un sopar especial a ritme de música Diola en companyia d’un grup de músics locals on gaudirem dels sons dels griots de la regió de la Cassamance. Excursió caminant des d’Oussouye a Ediongou (10 km, temps aproximat 3 h). Allotjament al campament Emanaye\nDia 8 Oussouye –Ziguinchor – Tanji – aeroport (Gàmbia)\nEsmorzarem i emprendrem la ruta de tornada cap a Gàmbia. Realitzarem un trajecte per carretera on creuarem el riu Casamance i ens dirigirem cap a les terres de Kiang, a Gàmbia . El pas dels Diolas a les ètnies Mandingues i Peuls, i de les tropicals terres de la Casamance a les terres àrides de Gàmbia. Un cop entrem a Gàmbia ens dirigirem cap a Tanji, un poble pesquer on presenciarem el tràfec de les barques arribant a la costa per veure com es descarrega el peix i com es prepara per vendre’l immediatament o bé assecar-lo o fumar-lo per vendre’l terra endins. Una explosió de colors, moviment i treballs ben coordinats enmig d’una gran multitud. Un cop acabem, ens dirigirem a l’allotjament, per preparar l’equipatge, sopar i acomiadar el viatge. Seguidament ens dirigirem a l’aeroport.\nTrasllat aeroport – hotel- aeroport.\nLas activitats detallades a l’itinerari i les visites a las entitats i projectes.\nGrup de 9 a 12 persones: 840 € per persona\nGrup de 6 a 8 persones: 920 € per persona\nGrup de 4 a 5 persones: 1.045 € per persona\nGrup de 3 persones: 1.160 € per persona\nGrup de 2 persones: 1.400 € per persona\nUns 350 € a data 14/11/2018\n⟵SENDERISME AL NEPAL\nKIRGUISTAN SKI TOUR⟶


Apartment Pjescana Uvala 7385d Pula Croàcia - Ofertes d'hotels amb els MILLORS DESCOMPTES EN LÍNIA\nConvenientment situat a Banjole, Apartment Pjescana Uvala 7385d és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Pjescana Uvala 7385d també ofereix moltes instal.lacions per enriquir la seva estada a Banjole. Les carecterístiques més important de l'hotel inclouen aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, aparell de televisió, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Apartment Pjescana Uvala 7385d és la vostra destinació si buscau allotjament de qualitat a Banjole.